"ezinsukwini ezimbalwa emva kwalokho, ngenkathi sizixoxela, ngezwa udade womndeni osisingethe ephawula ngokuthi odade ababili ababeke bahlala endlini yakhe (ngangibazi) babelunge kanjani, kodwa wangasho negama elilodwa ngokuthi mina ngangilungile noma cha, nokwangenza ngangenami kakhulu ngaphakathi. ukuze ngimenze angibone njengomuntu ongcono, ngambalela uhla lwezici ezimbi ngalabo dade ababili ngamunye ngamunye, ngifuna kubonakale ukuthi babengalungile ukudlula mina. emva kokusho lokhu, kwangicacela ukuthi lokhu engangikushilo kwakungalungile, nokuthi inhloso nenjongo yami kwakuwukudicilela phansi abanye bese ngiyaziphakamisa mina. kodwa nganginamahloni kakhulu okuvuleleka kubona, ngakho ngathi kudade womndeni osisingethe: “ngithe uma ngikuzwa uncoma labo dade ababili, ngabona sengathi unezithixo ezimbalwa enhliziyweni yakho, futhi yingakho kufanele ngingcolise isithombe sabo kancane ukuze uyeke ukubakhonza.” kuthe nje lapho izwi lami lehla, udade engangisebenza naye wathi: “lokho kuncike ekutheni ubunezinjongo ezimbi na ngokusho lokhu. uma kunjalo, kusho ukuthi--ke ungumkhohlisi. uma kungenjalo, lapho--ke kungashiwo ukuthi ube yisambulo senkohlakalo.” ngithe uma ngimuzwa esho lokhu, ngaba nokwesaba okukhulu ukuthi bazoba nesithombe esimbi ngami, ngakho ngaphuthuma ngazama ukuchaza ebengikusho: “bengingenazinjongo ezimbi. ukuthi nje angizange ngikhulume ngendlela ecacile….?” emva kwalokhu kucabanga okuyinkohliso, ngazizwa nginokucikeka ngaphakathi, futhi ngathi uma ngikhuleka ngazizwa ngilahlwa unembeza. unamaqhinga kakhulu. ukhuluma ngokungaqondile ngqo, uqhamuke namanga, bese wemboza iqiniso, ngaso sonke isikhathi ufihla futhi ufinyeze izinhloso zakho ezimbi nezinjongo zokuzikhukhumeza. akukona ukukhohlisa unkulunkulu lokho? noma kunjalo, angizange ngiphenduke futhi ngicele unkulunkulu angixolele. kodwa isimo sikankulunkulu esingaphoxeki, futhi ukuyala kukankulunkulu kungekudala kwakuzokwehlela phezu kwami.